ליאן מוריארטי

ליאן מוריארטי (באנגלית: Liane Moriarty; נולדה ב-15 בנובמבר 1966) היא סופרת אוסטרלית שכתבה תשעה רומנים, ביניהם רב המכר של "הניו יורק טיימס", "שקרים קטנים גדולים", שעובד לסדרת טלוויזיה ברשת HBO. לאחר סיום התיכון עבדה מוריאטי בפרסום ושיווק בחברת פרסום משפטית ובהמשך הקימה חברה עצמאית בתחום. בהמשך עבדה גם כקופירייטרית פרסום פרילנסרית. את הרומן הראשון שלה "שלוש משאלות" כתבה כחלק מעבודה שעשתה לתואר השני באוניברסיטת מקווארי בסידני בשנת 2004. לאחר קבלת התואר פרסמה את הספר. במשך השנים פרסמה שבעה רומנים נוספים ושלושה ספרי ילדים. עד אוקטובר 2020 נמכרו מעל ל-15 מיליון עותקים מספריה ברחבי העולם וספריה תורגמו ל-39 שפות. הרומן שלה "שקרים קטנים גדולים" זכה להצלחה גדולה, היה לרב מכר והופק כסדרת טלוויזיה שנרכשה על ידי HBO בשנת 2017. בסדרה מככבות ריס וית'רספון וניקול קידמן שגם הפיקו את הסדרה. הסדרה קיבלה 16 מועמדויות לפרס אמי וזכתה ב-8 מהן. בהמשך הופקה עונה שנייה שעלתה לשידור ביוני 2019 ומוריארטי השתתפה בכתיבתה. גם הרומן שלה "תשעה זרים מושלמים" עובד על ידי הולו למיני סדרת טלוויזיה, בהפקתה וכיכובה של ניקול קידמן. בספטמבר 2013 רכשו סרטי CBS את הזכויות לרומן "סוד הבעל" והוא עובד לסרט, במאי 2017 הוכרז כי בסרט תככב בלייק לייבלי. בשנת 2014 דווח כי חברת סרטי טריסטאר רכשה את הזכויות לעיבוד קולנעי לרומן מה שאליס שכחה, בשנת 2017 דווח כי הבמאי דוד פרנקל עתיד לביים את הסרט. בספטמבר 2024, הספר "Here One Moment" פורסם על ידי Crown Publishing ומתמקד בנוסעים בטיסה רגילה, המגלים מתי ואיך הם ימותו מנבואות של דמות מסתורית המכונה "גברת המוות". באוקטובר 2024, פורסם כי ניקול קידמן, מוריארטי וברונה פפנדריאה משתפות פעולה שוב בעיבוד טלוויזיוני של הרומן "Here One Moment". הפרויקט מאחד את קידמן, פפנדריאה ומוריארטי לאחר שיתוף הפעולה הקודם שלהן בסדרות "שקרים קטנים גדולים", "תשעה זרים מושלמים" והסדרה האוסטרלית "The Last Anniversary". החברה Fifth Season, השותפה גם ב-"תשעה זרים מושלמים" ו-"The Last Anniversary", זכתה בזכויות ההסרטה של הרומן בתחרות עם חברות אחרות. מוריארטי גדלה בסידני, אוסטרליה, במשפחה בת חמש בנות ובן אחד. שתיים מאחיותיה סופרות גם הן (ניקולה מוריארטי וג'קלין מוריארטי). אחותה ג'קלין, שחלק מספריה תורגמו לעברית, סיפרה שאביהם היה מעודד אותה ואת אחיה ואחיותיה לכתוב סיפורים, על כל מחברת שהיו ממלאים, היה נותן להם דולר וחצי. מוריארטי גרה בסידני עם בעלה אדם, חקלאי לשעבר מטסמניה העובד בשיווק חקלאי, ושני ילדיה ג'ורג' ואנה. שלוש משאלות (2004) יום השנה האחרון (2006) מה שאליס שכחה (2009) סיפור האהבה של המהפנטת (2011) סודו של הבעל (2013) שקרים קטנים גדולים (2014) באהבה בטירוף באשמה (2016) תשעה זרים מושלמים (2018) תפוחים לעולם לא נופלים (2021) "Here One Moment" ‏(2024) סקירה על תשעה זרים מושלמים וסקירה על סיפור האהבה של המהפנטת בבלוג "מה חשבתי על" סקירה על ספריה של ליאן מוריארטי שיצאו בעברית באתר 'נוריתה' דפנה לוי, ״הסופרת מאחורי "שקרים קטנים גדולים" ו"תשעה זרים מושלמים" - ראיון עם ליאן מוריארטי, ישראל היום, 3 במארס 2022 אתר האינטרנט הרשמי של ליאן מוריארטי (באנגלית) ליאן מוריארטי, ברשת החברתית פייסבוק ליאן מוריארטי, ברשת החברתית Goodreads ליאן מוריארטי, במסד הנתונים הקולנועיים IMDb (באנגלית) ליאן מוריארטי, באתר MusicBrainz (באנגלית) ליאן מוריארטי (1966-), דף שער בספרייה הלאומית ניו יורק טיימס, "פעם לא אהבתי שקוראים לספרים שלי 'ספרי טיסה'", באתר הארץ, 29 בספטמבר 2024 "Archived copy". אורכב מ-המקור ב-2011-07-11. נבדק ב-2011-07-17. {{cite web}}: (עזרה) Liane Moriarty | Author (באנגלית) Littleton, Cynthia (2015-05-08). "HBO Orders Reese Witherspoon-Nicole Kidman Limited Series 'Big Little Lies'". Variety (באנגלית אמריקאית). נבדק ב-2017-09-19. Porter, Rick (2019-05-01). "Nicole Kidman, 'Big Little Lies' Team Set Drama Series at Hulu". Hollywood Reporter (באנגלית אמריקאית). נבדק ב-2019-07-03. Ng, Philiana (2013-09-04). "CBS Films to Adapt 'The Husband's Secret' for Big Screen". The Hollywood Reporter (באנגלית). נבדק ב-2018-07-16. Kroll, Justin (2017-05-25). "Blake Lively to Star in Thriller 'The Husband's Secret' From 'Big Little Lies' Author". Variety. נבדק ב-2018-07-16. Miss 'Big Little Lies'? Here Are 4 More Liane Moriarty Books Slated for the Screen, EW.com (באנגלית) Andreas Wiseman, Nicole Kidman, Liane Moriarty & Bruna Papandrea Reunite For TV Adaptation Of Mystery Novel ‘Here One Moment’ After Fifth Season Wins Screen Rights, Deadline, ‏2024-10-07 (באנגלית אמריקאית) Bearup, Greg (12 בדצמבר 2014). "Big little lives". The Australian. נבדק ב-3 באפריל 2017. {{cite news}}: (עזרה) Hooton, Amanda (15 ביולי 2016). "How Sydney author Liane Moriarty sold six million books and inspired an HBO series". The Sydney Morning Herald. נבדק ב-3 באפריל 2017. {{cite news}}: (עזרה)